**Լևի Մորթոն** (անգլ.՝ Levi Parsons Morton, մայիսի 16, 1824(1824-05-16), Shoreham, Էդիսոն շրջան (Վերմոնտ), Վերմոնտ, ԱՄՆ - մայիսի 16, 1920(1920-05-16), Rhinebeck, Դաչես շրջան, Նյու Յորք, ԱՄՆ), ամերիկացի քաղաքական գործիչ, ԱՄՆ 22-րդ փոխնախագահ (1889-1893) և Նյու Յորքի 31-րդ նահանգապետ (1895-1896)։

Կենսագրություն
--------------

Մորթոնը ծնվել է Վերմոնտ նահանգի Շորհեմ քաղաքում, միաբանության նախարար Դենիել Օլիվեր Մորթոնի (1788-1852) և Լուկրեցիա Փարսոնսի ընտանիքում (1789-1862)։ Նրա ավագ եղբայրը՝ Դևիդ Օլիվեր Մորթոնը (1815-1859), եղել է 1849-1850 թվականներին՝ Տոլեդոյի քաղաքապետը։

Մանկության տարիներին Լևին թողել է դպրոցը և գնացել է Մասաչուսեթսի Էնֆիլդ քաղաքում դպիր աշխատելու։ Ավելի ուշ աշխատել է Բոսկաուենի դպրոցում։ 1876 թվականին Կոնգրեսի ընտրություններում Մորթոնը պարտվում է, բայց նախագահ Ռեզերֆորդ Հեյզի կողմից նշանակվում է պատվավոր կոմիսար՝ 1878 թվականի Համաշխարհային ցուցահանդեսի համար։

Հանրապետական կուսակցության 46-րդ և 47-րդ համագումարներում Մորթոնն ընտրվել է Կոնգրեսի անդամ։ 1880 թվականին նախագահի թեկնածու Ջեյմս Գարֆիլդը Լևին Մորթոնին առաջարկել է դառնալ փոխնախագահի թեկնածու, սակայն վերջինս հրաժարվել է։ Եթե նա համաձայներ, ապա Գարֆիլդի սպանությունից հետո Մորթոնը Չեստեր Արթուրի փոխարեն կդառնար ԱՄՆ-ի 21-րդ նախագահը։

Հարիսոնի և Մորթոնի նախընտրական պաստառը
1881-1885 թվականներին Մորթոնը զբաղեցնում Էր Ֆրանսիայում ԱՄՆ դեսպանի պաշտոնը, այնտեղ լինելով բավական հայտնի։ Նա օգնեց հաստատել երկու երկրների միջև առևտրային հարաբերություններ, ինչպես նաև 1881 թվականի հոկտեմբերի 24-ին Ազատության արձանի աջ ոտքի բութ մատին առաջին դուրգամն է կպցրել։

1889 թվականին Մորթոնը դարձել է փոխնախագահ։ Իր պաշտոնավարման ընթացքում Գարիսոնը փորձել է օրենք ընդունել, որը օժտված է եղել հարավի աֆրոամերիկացիների ընտրական իրավունքներով, սակայն Մորթոնը չի պաշտպանել օրինագիծը։ Նախագահը նրան մեղադրել է օրինագծի տապալման մեջ։ 1892 թվականի ընտրություններում Մորթոնի պարտությունից հետո, փոխնախագահ է դարձել Էդլայ Ստիվենսոնը։

1895-1896 թվականներին եղել է Նյու Յորքի նահանգապետը։1896 թվականի նախագահական ընտրություններում եղել է թեկնածու, սակայն ի վերջո ընտրվել է Ուիլյամ Մըք Քինլին հանրապետական կուսակցությունից։

Անձնական կյանք
--------------

1856 թվականի հոկտեմբերի 15-ին Լևի Մորթոնն ամուսնացել է Լյուսի Յանգ Քիմբելի հետ, որը նրան մեկ երեխա է պարգևել։ 1873 թվականին կնոջ մահից հետո Մորթոնը ամուսնացել է Աննա Լիվինգստոն Ռիդի հետ։

Մահ
---

Մորթոնը մահացել է իր ծննդյան օրը՝ 1920 թվականի մայիսի 16-ին Նյու Յորքի Ռայնբեկ քաղաքում։

Ծանոթագրություններ
------------------

1. 1 2 3 4  Encyclopædia Britannica
2. ↑  *Pas L. v.* Genealogics — 2003.
3. 1 2 3  "NationMaster - Encyclopedia: Levi P. Morton". Արխիվացված է the original 2011 թ․ սեպտեմբերի 1-ին. Retrieved 2019 թ․ օգոստոսի 7. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Partial Genealogy of the Mortons of New York, Plymouth, and Ohio" (PDF). Արխիվացված է the original (PDF) 2012 թ․ հուլիսի 23-ին. Retrieved 2011 թ․ մարտի 12. `{{cite web}}`: Unknown parameter `|deadlink=` ignored (`|url-status=` suggested) (help)
5. 1 2 3 4  Levi P. Morton - eNotes.com Reference
6. 1 2 3 4  Levi P. Morton: Biography from Answers.com

Արտաքին հղումներ
----------------

* Levi P. Morton birthplace
* Ancestors of Levi Parsons Morton

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրիտանիկա (12-րդ) · American National Biography · Notable Names Database |
|  |
| Չափորոշչային վերահսկողություն | GND: 1175434817 · LCCN: n85314575 · NKC: mzk2016929526 · VIAF: 77771377 · WorldCat VIAF: 77771377 |

 |